
Felhasználói szerződés a BarAck programhoz

Jelen szerződés ÖN (mint Vevő vagy Bérlő) és a WIND Kft. (1145 Bp. Amerikai út. 30., adószám: 10558580-2-42) között jött létre a fent megnevezett, továbbiakban  SZOFTVERTERMÉK-re vonatkozóan az alábbi feltételekkel:

1., A SZOFTVERTERMÉK bármilyen módon történő használatával ÖN kötelező érvénnyel vállalja a jelen szer-ződés feltételeit. Amennyiben a szerződés feltételeit nem fogadja el, nem használhatja a SZOFTVERTERMÉKet.

2., A SZOFTVERTERMÉK a szerzői jog, valamint egyéb, a szellemi tulajdonra vonatkozó jogszabályok és nemzetközi egyezmények védelme alatt áll. ÖN köteles a SZOFTVERTERMÉKHEZ fűződő szerzői jogok védelmére. Jelen szerződéssel vállalja, hogy a SZOFTVERTERMÉK jogosulatlan használatát nem engedi és erre dolgozóinak figyelmét is felhívja. A felhasználási korlát megsértése esetén a jogosulatlan Felhasználó köteles megtéríteni a WIND Kft.-t ért károkat.

3., Jelen szerződéssel a SZOFTVERTERMÉK használatát engedélyezzük, de tulajdonát nem ruházzuk át.

4.  Regisztráció, felhasználói jogok :

A  SZOFTVERTERMÉK –hez kapcsolódó, az ÖN nevére kiállított, regisztrációs adatlapon szerepel, hogy ÖN mely modulokat milyen tételszám, munkahely és időkorlátozással használhatja az ugyanezen regisztrációs adatlapon szereplő cégre vonatkozóan.
A regisztrációs adatlapot, melyen a SZOFTVERTERMÉK sorszámot kap, a WIND Kft. bocsájtja ki és a WIND Kft. aláírása nélkül érvénytelen. Regisztrációs adatlap hiányában, csak DEMÓ verzióban használhatja a SZOFTVERTERMÉKET.

5.  Korlátozott garanciavállalás :

- A WIND Kft. az esetleges programhibák kijavítására folyamatos garanciát vállal, azaz a WIND Kft. köteles díjmentesen kijavítani a használat során felmerülő szoftverhibákat. Szoftverhibának azok és csak azok a jelenségek minősülnek, amikor a szoftver nem a leírásban leírtaknak megfelelően működik. A jótállásos hiba kijavítását csak a WIND Kft. végezheti el. A hibajavítást a WIND Kft. a telephelyén végzi, helyszíni hibajavításra nem kötelezhető. A kijavított modul a WIND Kft. telephelyén vehető át. Amennyiben a bejelentett hiba nem minősül garanciális hibának ÖN köteles a WIND Kft.-nek térítést fizetni. A hibajavítást WIND Kft. az adott modul utolsó verziójára vállalja.
- A WIND Kft. programhiba esetében sem kötelezhető azon károk megtérítésére, amelyek szoftver használatából fakadnak, azaz nem vállal felelősséget a program által kezelt adatok esetleges meghibásodásáért vagy elvesztéséért (mentéssel megelőzhető), továbbá semmilyen a program felhasználásához köthető egyéb kárért sem.
- A WIND Kft. nem vállalja, hogy a SZOFTVERTERMÉK tetszőleges hardver konfiguráción működik.
- Dobozos (csomagolt) termék esetében, ha az adathordozó sérült, a sérült adathordozó cseréje díjmentes.
       
6.  Egyéb jogok

A WIND Kft. a SZOFTVERTERMÉKHEZ kapcsolódó terméktámogatást biztosíthat az Ön részére.
A terméktámogatás eredményeként a WIND Kft tudomására jutott ÖN-re (Cégére) vonatkozó információkat a WIND Kft. titkosan kezeli és csak a SZOFTVERTERMÉK fejlesztésének céljára használhatja fel.

7.  Frissítések

A WIND Kft. a jogszabályváltozások követése, valamint a Felhasználók új igényeinek kielégítése érdekében folyamatosan fejleszti a SZOFTVERTERMÉKET és új verziókat ad ki. Az új verziókat a SZOFTVERTERMÉK vásárlói a vásárlástól számított egy éven belül térítésmentesen, azon túl az aktuális up-grade áron kaphatják meg. A SZOFTVERTERMÉK bérlői számára az új verziók ingyenesek.


